Tervetuloa Armon kalliolle!
Minun nimeni on Petri Välimäki.
Armon kalliolla olemme nyt siis käsitelleet -
varhaisinta kristillisen seurakunnan historiaa -
jo 35 jakson verran.
Olemme nähneet upean seikkailun, -
kun Jeesuksen lähettämät apostolit ja muut palvelijat ovat julistaneet -
ristiinnaulittua ja ylösnoussutta kuoleman voittajaa.
Mainittakoon, että TV7:n arkistosta -
hakusanalla Armon kalliolla löydät kaikki nämä ohjelmat.
Siellä on nyt tämän ohjelman myötä 250 Armon kalliolla -ohjelmaa, -
joten kannattaa käydä vilkaisemassa.
Jo otsikoista löydät helposti itseäsi kiinnostavat aiheet.
Myös kaikki nämä äsken mainitut siis löytyvät sieltä.
Sanomaa Jeesuksesta Kristuksesta, Jumalan Pojasta, -
Herrastamme ja Vapahtajastamme on näin julistettu -
ensin Jerusalemiin ja Israeliin, Samariaan ja lopulta Eurooppaan.
Aivan viimeisimmissä ohjelmissa tutkin sitä, -
miten apostoli Paavali kolmen suuren lähetysmatkan jälkeen -
joutui Jerusalemissa suuren hyökkäyksen kohteeksi.
Hänet meinattiin tappaa.
Roomalainen sotaväenosaston päällikkö siirsi hänet Kesareaan.
Siellä maaherra Feeliks kertoi kuulustelevansa häntä tarkemmin, -
kun hänen syyttäjänsä saapuvat.
Tämä Feeliks oli siis samassa virassa -
kuin Pontius Pilatus aikanaan -
Jeesuksen ristiinnaulitsemisen aikaan.
Hän oli siis Rooman asettamana maaherrana, -
jonka tehtävänä oli mm. ylläpitää järjestystä Israelin alueella.
Tässä kohtaa hän nyt suojeli Paavalia näiltä, -
jotka olivat aikoneet hänet tappaa. Sitten syyttäjien tullessa -
hän laittoi kuitenkin Paavalin kuulusteluun syyttäjiensä edessä.
Luemme Apostolien tekojen luvusta 24 jakeet 1-2: -
Korkea-arvoisina pidettyjä nämä syyttäjät kyllä olivatkin: -
ylimmäinen pappi Ananias -
ja nk. rhetor eli asianajaja Tertullus.
Tahdottiin siis tehdä vaikutus maaherraan.
Sitä samaa sävyä kuvasi se, -
että seuraavaksi alkoivat Feeliksiä vahvasti mielistelevät alkupuheet.
Näin puhui rhetor eli asianajaja Tertullus.
Kun sitten puhe kääntyi Paavaliin, muuttui sävy saman tien täysin.
Luemme jakeet 5-6: -
Lisäksi vielä monet muutkin paikalla olleet yhtyivät syytöksiin.
Itse asiassa hyökkäävän osapuolen voisi sanoa -
harjoittaneen melkoista painostusta maaherraa kohtaan.
Muistanet, että saman sävyistä painostusta koki aikanaan -
maaherra Pilatuskin, joka ei olisi millään halunnut tehdä sitä, -
minkä teki eli antaa Jeesusta ristiinnaulittavaksi.
Hän yritti vastustella, päästä pälkähästä ja sitten pestä kätensä, -
että hän on tähän syytön. Näin hän yritti, -
mutta painostus oli liian kova.
Nyt tässä Paavalin kohdalla samassa virassa oleva maaherra -
joutui jälleen myös kovan painostuksen kohteeksi.
Paavalin puolella tässä kuitenkin oli sellainen yksityiskohta, -
että Rooman kansalaisena häntä ei ilman todisteita -
tai kuulematta puolustusta voitu tuomita.
Niinpä hän ei tuossakaan tilanteessa hätäillyt, -
vaan rauhassa odotti puheenvuoroaan.
Kun Feeliks sen antoi, hän vastasi vakaasti ja vakuuttavasti.
Luemme jakeet 10-13: -
Syyttäjillä oli siis pelkkiä väitteitä, ei mitään todisteita.
Tämä tulee myöhemmin vielä selvemmin näkyviin.
Apostoli ei silti jätä puhettaan tähän, -
vaan tahtoo jatkaa ja kertoa selkeästi, -
mikä todellisuudessa on hänen julistamansa sanoma.
Hän siis puolustautui aiheettomia syytöksiä vastaan, -
mutta hänellä olevaa varsinaista sanomaa hän ei mitenkään kätke.
Sen hän kertoo kyllä selkeästi.
Silloin on mahdollista myös arvioida, -
mistä tässä asiassa nyt oikeasti on kysymys.
Luemme jakeet 14-15: -
Voi todeta, että kyllä osoittautui apostolikin -
tavattoman eteväksi asianajajaksi.
Yhdellä lauseella hän kääntää koko tilanteen.
Käy vahvasti ilmi, että itse asiassa -
hänen uskonsa on uskoa Israelin Jumalaan -
ja erityisen tarkasti myös Hänen pyhiin kirjoituksiinsa.
Seuraavissa jakeissa tulee vielä lisää tärkeitä näkökohtia, -
jotka liittyvät niin uskoon, toivoon, rakkauteen -
kuin palveluun ja pyhitykseen.
Tässä on myös meille kaikille hieno esikuva.
Jo Jeesus itse oli kertonut, -
että Hänen seuraajansa joutuvat kaikenlaisten syytösten kohteeksi, -
mutta saavat myös vahvan turvan ja avun.
Luemme Jeesuksen sanat Matteuksen evankeliumin 10. luvusta.
Juuri tällaisessa tilanteessa apostoli Paavali nyt siis oli -
ja koki tätä hyvin käytännöllisesti.
Jumala itse voi antaa meille haastavissa tilanteissa sanat, -
niin että ne tulevat suoraan Jumalalta itseltään.
Apostoli joutui lukuisia kertoja syytetyksi -
erilaisissa tilanteissa. Ne kuitenkin muuttuivat -
väkeväksi todistukseksi hänen Herrastaan ja Vapahtajastaan.
Aivan erityisen tärkeä esimerkki tässä liittyy myös siihen, -
miten tarkasti hän koko ajan pitää kiinni Jumalan Sanasta, -
sellaisena kuin se on Raamattuun kirjoitettuna.
Luen vielä uudestaan jakeen 14: -
"Mutta sen minä sinulle tunnustan, että minä sitä tietä vaeltaen, -
jota he lahkoksi sanovat, niin palvelen isieni Jumalaa, -
että minä uskon kaiken, mitä on kirjoitettuna laissa -
ja profeetoissa..."
Nyt siis tässä on meille kaikille tavattoman tärkeä suoja.
Apostoli otti siis kaiken sen, mitä Jumalan Sanaan oli kirjoitettu.
Hän otti sen hyvin konkreettisesti todesta sellaisena kuin se on.
Minä uskon kaiken, mitä on kirjoitettuna laissa ja profeetoissa.
Siihen liittyvät myös aivan erityiset lupaukset, -
kun otamme Jumalan Sanan, niin kuin se on kirjoitettu.
Sananlaskujen kirjan 30. luvussa sanotaan näin: -
"Jokainen Jumalan sana on taattu; -
hän on niiden kilpi, jotka häneen turvaavat."
Siis jokainen Jumalan sana on taattu eli Jumalan takaama.
Jokainen Jumalan sana on Jumalan takaama.
Kun me tätä sanomaa julistamme, niin meidän ei tarvitse taata sitä.
Jumala itse on taannut oman sanansa.
Tässä Sananlaskujen kirjan kohdassa on myös hieno jatko: -
hän on niiden kilpi, jotka häneen turvaavat.
Jotain tuosta sai myös apostoli Paavali nyt hyvin vahvasti kokea.
Kovien syytösten keskellä hänen turvansa oli Jumalan Sanassa.
Sitä hän ei kieltänyt. Jumala itse oli hänen vahva suojelijansa.
Tähän kohtaan tahdon tuoda myös sinua ja minua koskevan -
hyvin tärkeä lähtökohdan. Kun me haluamme olla turvassa...
Tässä maailman ajassa on monenlaisia oppeja ja harhoja.
On kaikenlaista sellaista hengellisyyttä, -
joka puhuu enkeleistä, kauniista asioista, väreistä, -
energiavirroista jms.
Ei se kuitenkaan puhu Jeesuksesta ristiinnaulittuna ja ylösnousseena.
On sellaista, missä luovutaan Jumalan Sanasta -
ja tulee hengelliseltä kuulostava kristillisyysversio, -
mutta väheksytään puhetta synnistä ja sovituksesta.
On liberalismia, missä halutaan kieltää -
Jeesuksen neitseestä syntyminen tai ylösnouseminen.
Sitten on tietysti ateismia, erilaisia filosofioita ja ajatuksia.
Mutta mikä on sellainen paikka, jossa voimme olla turvassa?
Mikä on sitä sanaa, jonka Jumala itse, Kaikkivaltias, -
ääretön Jumala on taannut? Se on täällä Jumalan Sanassa.
Jokainen Jumalan sana on taattu. Jeesus sanoo: -
"Taivas ja maa katoavat, mutta minun sanani eivät koskaan katoa."
Kun sinä otat Jumalan Sanan, Raamatun, lähtökohdaksi, -
mistä sinä haluat pitää kiinni, niin silloin sinulla on turva.
Autuaita ovat kaikki, jotka Häneen turvaavat.
Jokainen Jumalan sana on taattu.
Hän on niiden kilpi, jotka Häneen turvaavat.
Tämän Raamatun kautta Hän on ilmoittanut meille evankeliumin.
Täällä meille kerrotaan se valtava sanoma, -
että Jumala lähetti oman Poikansa. Jeesus Kristus tuli ihmiseksi.
Hän tuli lihaan, ihmiseksi. Hän eli ihmisen elämän.
Hän rakasti ja opetti Jumalan rakkauden ainutlaatuisella tavalla.
Hän kuoli ristillä syntiemme sovitukseksi -
eikä vain meidän, vaan myös koko maailman syntien.
Jeesuksen veressä on valtava sovitus. Kuka Häneen turvautuu, -
saa Jumalan edessä kaikki synnit anteeksi, koska se on täytetty.
Täällä kerrotaan, että Jumala on herättänyt Hänet kuolleista.
Hän ylösnousseena on Jumalan kasvojen edessä hyväksemme.
Hän myös voi täysin pelastaa Hänen kauttaan Jumalan luo tulevat.
Jokainen, joka huutaa avukseen Herran nimeä, pelastuu.
Tähän Sanaan apostoli Paavali turvasi hädässään -
ja sai avun myös noin vaikeissa tilanteissa.
Hänet siirrettiin turvaan, -
ja hän pääsi näistä syytöksistä turvallisesti, -
ja Jumala johdatti häntä eteenpäin. Ystävä, siinä on sinulle turva.
Sinä saat kutsua ja turvata: Jeesus, armahda ja pelasta minut.
Anna minunkin syntini anteeksi. Ole Herrani ja Vapahtajani -
minunkin sydämessäni. Näin voit rukoilla ja turvata Jeesukseen.
Kun Hänessä on sinun turvasi, niin Jumalan Sanan mukaan -
sinä olet matkalla taivaaseen.
Jokainen Jeesusta avuksi huutava pelastuu.
Ei luovuta niin suuresta aarteesta ikinä!
Rukoillaan sen sijaan, että Jumala varjelee meidät tässä aina.
Kiitos, rakas taivaallinen Isä, että saamme pyytää tätä: -
Anna Jeesuksessa Kristuksessa Pyhä Henkesi kuuntelevan ystävän -
ja minun sydämeeni. Varjele meidät armossasi ja sanassasi -
joka päivä koko elämän ajan aina iankaikkiseen taivaan iloon asti.
Jumalan runsas rakkaus ja suoja ja turva olkoon sinun kanssasi -
nyt, aina ja iankaikkisesti.
Jeesuksen nimessä ja veressä saat uskoa kaikki syntisi anteeksi.
Kiität vaan Jeesusta. Ole siunattu! Hei!
On suuri lahja, että saamme välittää Jumalan armoa.
Meidät kaikki on kutsuttu siihen.
Kun sinä haluat osallistua, -
voit tukea Armon kalliolla -ohjelmien lähettämistä.
Soittamalla numeroon 0600 10177 -
annat noin 12 euron tuen.
Voit myös laittaa tukesi pankkitilille, -
jonka tilinumeron näet ruudulla.
Kun laitat siihen viitteen, niin tiedämme, -
että haluat tukea Armon kalliolla -ohjelmien lähettämistä. Kiitos!
Kiitos lahjastasi!
Tekstitys: Tuula-Riitta Virrankare